"Pe aripile vântului“, redifuzat de HBO Max după ce a fost retras de teama acuzațiilor privind rasismul.
"Pe aripile vântului“ va fi redifuzat de HBO Max, după "o planificare atentă“. Filmul a fost retras de pe platformă de teama acuzaţiilor privind rasismul. Pelicula a primit opt Oscaruri, inclusiv primul atribuit unui artist de culoare.
Ştii că în vremuri excepţionale se poate ajunge
la decizii pe măsură. O astfel de decizie au anunţat-o recent reprezentanţii
HBO Max: filmul "Pe aripile vântului“ a fost retras de pe platformă, de teama
acuzaţiilor privind rasismul.Producţia regizată de Victor Fleming a fost
eliminată în toiul protestelor antirasism din toată lumea generate de decesul
afro-americanului George Floyd. Acum, HBO anunţă că filmul va fi redifuzat după
o planificare "atentă“, conform unei strategii la care se lucrează "încet şi cu
grijă“.Filmul va fi disponibil publicului asociat cu o
contextualizare istorică şi o încadrare în realitatea din prezent."Pe aripile vântului“ este unul dintre filmele cu cele mai mari încasări din toate timpurile, dar a fost criticat pentru că unii dintre sclavi sunt prezentaţi ca fiind mulţumiţi de statutul lor, dar şi pentru că a romanţat sclavia şi războiul civil american. Lansat în 1939, a primit opt premii Oscar, inclusiv pentru cel mai bun film. Hattie McDaniel a devenit primul artist de culoare premiat cu Oscar, pentru rolul lui Mammy, sclava familiei lui Scarlett O’Hara.